text: Пиян шофьор изтръгна дърво и бутна стълб до детска градина в Казанлък - Вестник Утро
  Пиян шофьор изтръгна дърво и бутна стълб до детска градина в Казанлък
  България | 7 юли 2014, 19:16 | коментара
  Товарен автомобил "Фолксваген" изкорени дърво и се блъсна в стълб на улица Тракия в Казанлък, предаде kazanluk.com. Шофьорът е употребил алкохол, показа проверката с дрегер. Инцидентът е станал в близост до детска градина и детска ясла около 16 часа, когато децата излизат от забавачката.
  Младият водач на камиона посочи, че е загубил управление над возилото заради внезапно изскочил човек на пътя. Излизайки вдясно от пътя камионът изкоренява дърво, блъска се в стълб на ЕВН, като строшава на парчета електромера, поставен на стълба, завърта се и застава обратно на движението си на пътното платно.
  Заради инцидента, улицата бе временно затворена, а хората от квартала сериозно разтревожени, тъй като стълбът може да падне всеки момент. Освен употребата на алкохол, вероятно шофьорът е карал и твърде бързо, за да нанесе такива щети, коментираха очевидци. Свидетели съобщиха, че алкохолната проба на водача е показала малко над 0.74 промила.